NaiveNeuron/SloPal huggingface dataset:
P. Paška, predseda NR SR: (2008-02-14):
Pán spravodajca, nech sa páči, samozrejme, ako prvý, máte prednosť.
Kažimír, Peter, minister financií SR (2017-09-05):
Pán predseda, ďakujem za slovo. Prajem všetkým príjemný, dobrý deň. Návrhom zákona sa implementujú niektoré ustanovenia vykonávacích a delegovaných aktov k Colnému kódexu Únie. V nadväznosti na elektronizáciu procesov v colnej oblasti sa umožňuje napr. podať ručiteľské vyhlásenie pri ručení vo forme jednotlivej záruky v elektronickej podobe. Pri celkovej záruke sa navrhuje splnomocnenie, ktoré umožní vyhláškou ustanoviť osobitné ručiteľské vyhlásenie, ktoré nebude vyžadovať také podrobné administratívne a finančne náročné rozdelenie celkovej výšky referenčnej sumy, ako je to v platnej právnej úprave Európskej únie. Návrhom sa tiež zavádza liberačné ustanovenie, podľa ktorého zodpovednosť deklaranta za porušenie colných predpisov zaniká, ak deklarant sám požiada o opravu nesprávnych údajov. V čl. 2 predloženej novely zákona o štátnej službe colníkov zabezpečujeme podmienky na výkon duchovnej a pastoračnej činnosti pre veriacich colníkov a ich rodinných príslušníkov. V čl. 3 sa ustanovuje nová kompetencia pre Finančné riaditeľstvo Slovenskej republiky, vykonávanie školení v oblasti colných a daňových predpisov a organizačné zabezpečenie skúšok pre žiadateľov a žiadateľov o udelenie statusu schváleného hospodárskeho subjektu. Toľko na úvod. Ďakujem.
M. Číž, podpredseda NR SR: (2007-12-11):
(Hlasovanie.) Prítomných 145 poslancov, za návrh 124 poslancov, proti 7 poslancov, zdržalo sa 14 poslancov. Konštatujem, že tento návrh sme schválili.
Blanár, Juraj, podpredseda NR SR (2022-02-15):
Vážené panie poslankyne, páni poslanci, napriek tomu, že sme mali časovaný bod na 16.30 h, s poľutovaním musím konštatovať, že pán minister pôdohospodárstva nie je ešte k dispozícii a mám informáciu, že ešte len je na ceste. Neviem, kde nastala chyba, ale myslím si, že ak sme mali časovaný bod, tak mal vedieť aj pán minister, že tu má byť, takže preto s vaším súhlasom, predpokladám, by sme trošku zmenili poradie a počkáme na pána ministra, ktorý by mal uviesť jako prvý návrh na odvolanie a voľbu člena Rady Slovenského pozemkového fondu, po ňom za výbor pôdohospodársky a životné prostredie pán Martin Fecko a potom má ísť pani poslankyňa Drábiková, členka výboru pre sociálne veci, ktorá by mala predniesť návrh na voľbu zástupcu navrhnutého záujmovými združeniami občanov reprezentujúcich poberateľov dôchodkových dávok do Dozornej rady Sociálnej poisťovne. Čiže ak je všeobecný súhlas, tak by sme len poradie zmenili. Udelil by som teraz slovo pani poslankyni Lucii Drábikovej, aby predniesla návrh ako poverená členka výboru pre sociálne veci. Potom budeme pokračovať ďalšími. Nech sa páči, pani poslankyňa, máte slovo. Vážené poslankyne, páni poslanci, poprosím, usaďte sa, pani poslankyňa Drábiková má slovo, nech sa páči. (Rokovanie o návrhu na voľbu zástupcu navrhnutého záujmovými združeniami občanov reprezentujúcich poberateľov dôchodkových dávok do Dozornej rady Sociálnej poisťovne , tlač 891.)
Novotný, Viliam, poslanec NR SR (2014-11-10):
Chcem sa poďakovať kolegovi Eugenovi Jurzycovi za, myslím, veľmi tvrdé dáta, ktoré tu predložil. Ale mimo týchto poplatkov v zdravotníctve a toho, že ľudia doplácajú v hotovosti stále viac za vlád Roberta Fica, hovoríme už od včera. Určite sa pamätáte na to, ako teatrálne SMER zrušil 20- a 50-korunáčky, aj včera sme tu o tom hovorili, v zdravotníctve s tým, že potom už bude zdravotníctvo naozaj bezplatné. Tak za čo dnes vlastne ľudia v tom zdravotníctve platia tak strašne veľa peňazí v hotovosti? Prvá skupina poplatkov sú tam poplatky za služby súvisiace s poskytovaním zdravotnej starostlivosti, ktoré sa okrem 20- a 50-korunáčok aj dnes platia. Je to poplatok za sanitku, poplatok za recept, poplatok za vypísanie lekárskeho poukazu, poplatok za pohotovosť, poplatok za pobyt v kúpeľoch a potom poplatky za vydanie rôznych dokumentov typu, ako je vodičský preukaz alebo potvrdenie pre vodičský preukaz, o ktorom tu včera hovoril pán minister Kaliňák ako o jedinom poplatku, za ktorý sa tu vlastne vyberajú peniaze. Druhú skupinu poplatkov potom tvoria poplatky, ktoré tvoria sami lekári alebo sestry na ambulanciách za služby, ktoré už aj tak preplácajú zdravotné poisťovne, ako je podanie injekcie, podanie očkovacej látky, podanie infúzie, založenie zdravotnej dokumentácie, vydanie výsledku vyšetrenia na cétečku. A napokon tretiu skupinu poplatkov tvoria vymyslené poplatky, za poskytnutie telefónneho čísla lekára, vodu v čakárni, umývadlo v čakárni, klimatizáciu v čakárni a podobné nezmysly. Problémom je, že tieto poplatky narastajú, dnes tak doplácajú ľudia skoro jednu štvrtinu zdrojov v hotovosti a vláda s tým nerobí nič, iba prijala jeden vágny zákon, o ktorom tu včera hovoril pán minister Čislák, o ktorom ešte budem rozprávať, ktorý znovu v praxi nič neurobí a nebude fungovať.
Klus, Martin, podpredseda NR SR (2019-10-24):
Ďakujem. S reakciou na faktické poznámky pán poslanec Dostál.
Záhumenský, Marian, poslanec NR SR (2014-01-30):
Ďakujem pekne, pani podpredsedníčka. Pán kolega Mičovský, prosím vás, nezavádzajte verejnosť, neklamte ľudí. Nikto neumlčal pani ombudsmanku. Ona má plné právo rozprávať všade, kde len chce, či do médií, môže predkladať správy. Ani raz ste nepovedali, že nepostupovala podľa zákona. A nikoho z vás opozície nezaujíma, že mala snahu vytvoriť konflikt, aby ste mohli zvolať tú schôdzu, pričom ste nepočítali s tým, že bude. Povedali ste, že Kotlebovcov bude pribúdať. Bojím sa, že áno, ak nevybavíme policajtov dostatočnými právomocami, aby boli schopní uchrániť slušných ľudí od neprispôsobivých občanov, aby mali toľko právomocí a nebáli sa zasiahnuť a zasiahnuť aj razantne, aby ochránili práva slušných ľudí. A myslím si, že ochranca ľudských práv musí chrániť práva v prvom rade slušných ľudí, aj keď má chrániť všetkých občanov. Ale nemôžeme to postaviť do roviny, že neprispôsobiví majú viacej práv, pretože si môžu dovoliť viacej, majú priestupkovú imunitu, lebo sú sociálne odkázaní a tak ďalej a tak ďalej. Problém rómskej komunity je špecifický a určite sa tomu treba venovať, ale nemyslím si, že zásah v Moldave bol proti Rómom. A znovu opakujem, nebol proti Rómom, bol proti ťažko neprispôsobivým občanom. Akurát bol politicky zneužitý pani ombudsmankou. Tak, prosím vás, nezavádzajte, že bola umlčaná. Ona nebola umlčaná, len mala snahu vytvoriť konflikt, ale nepostupovala podľa zákona. Keby bola postupovala podľa zákona, tak je jej umožnené vystúpiť kdekoľvek. A nemyslím si, že jej vystúpenie na Úrade vlády alebo na vláde by tento problém vyriešilo, lebo problém neprispôsobivých občanov je problém celej spoločnosti, sú frustrovaní občania z toho, myslím si, že polícia nemá dosť právomocí, aby konala. A treba sa zamyslieť nad tým, či netreba vytvoriť polícii väčšie právomoci, jasné kompetencie, aby mohla razantne zasahovať. Ďakujem.
Gabániová, Darina, poslankyňa NR SR (2011-09-08):
Nevypovedané si každý vypovie, ako chce.
Fořt, Stanislav, poslanec NR SR (2010-08-06):
Ja by som rád opätovne terminologicky spresnil záležitosti ohľadom dekriminalizácie a ohľadom manželstiev alebo partnerstiev. Dúfam, že už to nebudem musieť v tejto snemovni zase v budúcnosti opakovať. SaS nepresadzuje vo svojom volebnom programe pri dekriminalizácii marihuany, pán kolega, beztrestnosť. Dekriminalizácia je o preklasifikovaní na priestupok a priestupok nie je beztrestný. Ten je beztrestný možno tak pre poslancov Národnej rady Slovenskej republiky, ale to budete môcť už o pár dní sám zmeniť. SaS nenavrhovala homosexuálne manželstvá, ale životné partnerstvá pre páry rovnakého pohlavia, také ako v roku 2010 do svojho právneho poriadku zaviedli katolícke krajiny ako Írsko, Portugalsko, či Rakúsko poslaneckou väčšinou. Takže poprosím dekriminalizácia nie je beztrestnosť a manželstvá nie sú životné partnerstvá. Ďakujem.
Blanár, Juraj, podpredseda NR SR (2021-06-17):
Ďakujem, pán minister, môžete zaujať miesto pre predkladateľa. Teraz poprosím spoločného spravodajcu, ktorého určil gestorský výbor pre obranu a bezpečnosť, pána predsedu Juraja Krúpu, aby predniesol stanovisko k tomuto návrhu. Nech sa páči, pán predseda.
Budaj, Ján, poslanec NR SR (2017-09-13):
My, ktorí dnes sa cítime, tu i tam to každý hovoríme, v strašnej situácii a prenasledovaní, by sme mali vážiť slová, pretože v hroboch tie kosti tých umučených politických väzňov jednej aj druhej totality sa pri týchto našich slovách, nás dobre živených poslancov, čo sa tu môžme na seba navzájom osočovať, rozdrapovať, tie kosti sa obracajú, keď nás počúvajú, tieto rúhačské reči. Za druhé, pokiaľ ide o kategórie, selekcia tých kategórii bola absolútne politické rozhodnutie, to nemá nič s odbornou ani s historickou realitou, v skutočnosti, odborne vzaté, spoluprácu s ŠtB robili predovšetkým všetci členovia strany, však ŠtB bola ich úderná päsť, a potom teda ak chcete ísť podľa kategórii, tak ktorákoľvek kategória spolupráce, v skutočnosti pravda sa dá zistiť iba výskumom, nie z evidencií.
Grendel, Gábor, podpredseda NR SR (2020-05-19):
Do rozpravy sa hlási pán navrhovateľ. Nech sa páči, pán poslanec, máte slovo.
Bugár, Béla, podpredseda NR SR (2010-08-05):
Ďalej slovo má pán poslanec Markovič. Nech sa páči.
Drábiková, Lucia, poslankyňa NR SR (2022-06-21):
Ďakujem pekne za slovo. Milý Marián, hovoríš, že to mohlo ísť v normálnom legislatívnom. Ono v podstate keby tých 16 alebo neviem koľko rokovaní bolo doteraz, ktoré boli v podstate z vašej strany nejakým spôsobom sabotované a neprišlo k žiadnej dohode, a aj vzhľadom k tejto situácii si myslím, že naozaj bolo potrebné pristúpiť k tomu skrátenému legislatívnemu konaniu. Pretože situácia je taká, aká je, naozaj sa veľmi zhoršuje a argumentovať teraz nejakým dlhom alebo inými vecami, keď sa bavíme o rodinách, ktoré sú najviac ohrozené chudobou, si myslím, že nie je namieste. A takisto hovoriť o tom, že nepomáhame nikomu inému, nie je pravda. Boli zastropované ceny energií, bola vyplatená jednorazová pomoc domácnostiam v hmotnej núdzi, náhradným rodičom, poberateľom príspevku na opatrovanie, osobným asistentom starajúcim sa o ťažko zdravotne postihnutých a ľuďom, ktorí nie sú poberateľmi dôchodku, nad 62 rokov. Boli vyčlenené takéto balíčky. Takisto sa podarilo presunúť 13. dôchodok na júl a uvažuje sa o ďalších opatreniach. Takisto sme schválili 200-eurový príspevok pre mamičky ktoré čakajú dieťa. Čiže snažíme sa pomáhať každému, ale vidíme, že naozaj tieto rodiny, ktoré majú deti, sú vysoko ohrozené. Čo sa týka samospráv, samosprávy, za ostatných osem rokov im narástli príjmy o 108 %, fyzickým osobám narástli o nejakých 50 %. Takže hovoríme o trošku nepomere. A takisto tento balíček, ktorý má tri zložky, jedna je taká všeobec, všeobjímajúca, ktorá sa dotkne naozaj každého dieťaťa, to sú rodinné prídavky. Potom tu máme daňový bonus, ktorý má motivovať rodičov, a potom tu máme krúžkovné, z ktorého môžu koniec koncov profitovať neskôr aj samosprávy. Ďakujem, to je všetko.
Kalavská, Andrea, ministerka zdravotníctva SR (2019-10-25):
Veľmi pekne ďakujem. Vážený pán predsedajúci, vážené dámy, vážení páni, dovoľte mi dnešným posledným zákonom zvŕšiť moje dnešné vystúpenia. Je to zákon č. 576. A ako veľmi dobre viete, tento zákon bol spolu na vládu prvýkrát predložený spolu so zákonom o stratifikácii, a ako tu aj dobre bolo spomenuté alebo správne, ony, tieto zákony dva, veľmi k sebe naväzujú. Cieľom zákona 576, resp. novely zákona, ktorý tu dnes predkladám, je posilniť následnú dlhodobú zdravotnú starostlivosť, v ktorej Slovensko veľmi zaostáva. Naším cieľom je navýšiť počet lôžok pre následnú zdravotnú starostlivosť, aby dlhodobo chorí alebo starší pacienti mohli byť po zvládnutí akútneho stavu liečiť na oddeleniach a zariadeniach dlhodobo chorých, ktorých je v súčasnosti nedostatok. Cieľom úprav v oblasti následnej zdravotnej starostlivosti je posilnenie poskytovateľov ošetrovateľskej a paliatívnej starostlivosti v tých zdravotníckych zariadeniach, Dom ošetrovateľskej starostlivosti, Agentúra domácej ošetrovateľskej starostlivosti, hospic, týmito návrhmi, a to: o rozšírení verejnej minimálnej siete ADOS-iek, DOS-iek a následných lôžok, a to tým, že agentúr domácich ošetrovateľských starostlivostí by sme chceli zvýšiť o 300, zo súčasných 809 na 1 128. Ďalej by sme chceli zvýšiť počet kamenných hospicov, v súčasnosti jeden na jeden VÚC návrhu na dva VÚC, a takisto by sme chceli posilniť mobilné paliatívne tímy, a to minimálne jeden na každý okres. Cieľom tohoto návrhu zákona je to, aby pacienti po akútnom stave boli doliečovaní na lôžkach následnej starostlivosti, a pacienti, ktorí môžu byť prepustení do domáceho ošetrenia, mohli čím skôr ísť do domáceho ošetrenia a aby mali k tomu personál, či už paliatívny personál, alebo ošetrovateľský personál. Taktiež cieľom tohoto predkladaného návrhu je revízia indikácie ošetrovateľskej starostlivosti v zariadeniach sociálnej pomoci a rozšírením pôsobnosti Úradu pre dohľad nad zdravotnou starostlivosťou o kontrolu poskytovania ošetrovateľskej starostlivosti v zariadeniach sociálnej pomoci, ktoré nemajú uzatvorenú zmluvu so zdravotnou poisťovňou. Lebo sa nám veľmi veľakrát stávalo, pamätáte si, že v týchto sociálnych zariadeniach sa nám kuchári prezentovali ako zdravotné sestry alebo lekári a my sme tam nemali možnosť robiť dohľad. Ďalším cieľom úpravy je rozšíriť dávku nemocenského poistenia na ošetrenie blízkej osoby počas obdobia, v ktorej poskytuje chorému blízkemu starostlivosť, ľudovo povedané, OČR-ka sa bude predlžovať na tri mesiace a ten rodinný príslušník, ktorý ju bude poberať, bude poberať 50 % zo svojho platu. Veľmi pekne vám ďakujem.
Glváč, Martin, podpredseda NR SR (2017-04-07):
Pani poslankyňa Blahová.
Grendel, Gábor, podpredseda NR SR (2021-10-06):
Ďakujem pekne. Otváram všeobecnú rozpravu, do ktorej som dostal dve písomné prihlášky, a to od pána poslanca Rastislava Schlosára a pána poslanca Miroslava Žiaka. Ale ešte pred nimi vystúpi pán spravodajca pán poslanec Ondrej Dostál. A poprosím vás, kolegovia, opäť, aby ste si nasadili rúška v zmysle platných predpisov.
M. Hort, podpredseda NR SR: (2008-11-27):
Teraz vystúpi v rozprave písomne prihlásená v súlade s poradím pani poslankyňa Jarmila Tkáčová. Nech sa páči.
Grendel, Gábor, podpredseda NR SR (2020-05-15):
Otváram rozpravu v rámci tretieho čítania. Hlási sa niekto do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Pellegrini, Peter, predseda NR SR (2015-02-03):
Vážené panie poslankyne, vážení páni poslanci, budeme pokračovať v prerušenom rokovaní hlasovaním o 24. bode programu, je to druhé čítanie o vládnom návrhu zákona, ktorým sa mení a dopĺňa zákon č. 180/1995 Z. z. o niektorých opatreniach na usporiadanie vlastníctva k pozemkom (tlač 1284). Pani spravodajkyňa, pani poslankyňa Košútová, nech sa páči, prosím, aby ste hlasovanie uvádzali. (Hlasovanie o vládnom návrh zákona, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a ktorým sa mení zákon č. 281/1997 Z. z. o vojenských obvodoch a zákon, ktorým sa mení zákon Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov v znení neskorších predpisov , tlač 1284.)
Kollár, Boris, predseda NR SR (2021-06-23):
Ďakujem. Na predrečníka evidujem štyri faktické poznámky. S prvou vystúpi pán poslanec Čepček. Nech sa páči, máte slovo.
Kamenický, Ladislav, poslanec NR SR (2022-11-11):
Pán minister, svoju reč ste začali tak, že v podstate za všetko môžu bývalé vlády a potom ste pokračovali, a potom ste opäť zaútočili, rozprávali ste tu o nejakej schizofrénii, tak chcem pripomenúť to, čo už tu padlo, kolaps zdravotníctva tu hrozil za Dzurindovej vlády v roku 2006, 2011 za Radičovej vlády a dnes je rok 2022 za Hegerovej vlády. Viete, ja si tu pamätám ako Matovič riadil celé slovenské zdravotníctvo, nakupoval testy ako zmyslov zbavený. Nakupoval vakcíny ako zmyslov zbavený. Minuli sa obrovské, obrovské miliardy. Teraz tu máme kolaps zdravotníctva, kde je Matovič, kde je Heger? Nikto tu nie je. Ja chápem, že vy máte zlé vzťahy, tak choďte od toho, povedzte, že ďakujem pekne už nechcem byť ministrom, dajte si tam ministra, ktorý by mal fungovať, ale tu sa sľubovala vláda odborníkov, no kde sú tí odborníci? Zdravotníctvo nám kolabuje, ľudia nám budú umierať a my hľadáme tých odborníkov, ktorí by nám mali pomôcť. Hneď v prvom bode, o ktorom ste hovorili, ste spomínali, že, že vyriešite problém 1. 12. 2023, preboha, však to je tri mesiace pred voľbami. Táto vláda za celé, za celé svoje funkčné obdobie neurobila so zdravotníctvom absolútne nič, a to bolo kritiky. Nič sa nespravilo, a to je výsledok tejto vlády. Vláda by mala skončiť čím skôr a mala by odovzdať vládu, nakoľko to absolútne nezvláda. Ďakujem pekne.
Jurzyca, Eugen, poslanec NR SR (2018-06-22):
Ďakujem pekne. Podrobná rozprava ako vždy, Anka Zemanová. Možno by som ešte podčiarkol jeden rozmer. Fond má hospodáriť s pôdou čo najefektívnejšie, my by sme to mali kontrolovať, a teda z tohto pohľadu mám poznámku, že z hľadiska štruktúry by mali byť podľa mňa dve veci inak. Tak, aby sme rozumeli z tej správy, aké sú hlavné prekážky efektívnejšieho hospodárenia s pôdou, čo, ako ich fond odstraňuje a aké pritom dosahuje výsledky. No. A teraz dve poznámky k štruktúre. Po prvé, odporúčam, aby sa do správy dávali viac výsledky než procesy. Dám príklady. Tie procesy, citujem, sú takéto: „posilnenie kontrolného procesu pri vydávaní náhradných pozemkov“ alebo „v roku 2017 Slovenský pozemkový fond predložil na rokovanie Rady 2 291 právnych aktov“. No z toho nevidím, aký bol výsledok, čo sa dosiahlo pre občana alebo pre spoločnosť. Čiže viac o výsledkoch než o procesoch. A druhá poznámka je, že tie fakty by mali byť viac v tabuľkách a grafoch s časovými radmi, aby sme vedeli posúdiť, ako sa vyvíja povedzme vývoj cien prenajatej pôdy dlhodobo. V iných správach, povedzme bánk, sa takéto časové rady nachádzajú. Čiže odporúčam viac tých grafov s časovými radmi a možnože namiesto niektorých obrázkov, tie obrázky sú pekné, ale mne veľa nepovedia z hľadiska toho, ako efektívne sa stará fond o pozemky, obrázok s ovečkami.
Blanár, Juraj, podpredseda NR SR (2022-12-19):
To bol jediný v ústnej rozprave, teda prihlásený v ústnej rozprave. Takže vyhlasujem rozpravu za uzavretú. Chcem sa spýtať pána navrhovateľa, či má záujem záverečné slovo. Áno. Nech sa páči, pán minister.
Blanár, Juraj, minister zahraničných vecí a európskych záležitostí SR (2023-12-20):
Rád by som to dohovoril, ale toto som neskúmal, že či je tu, takže... (Prerušenie vystúpenia predsedajúcim.)
V. Veteška, podpredseda NR SR: (2005-03-15):
Pristúpime k prvému čítaniu o návrhu skupiny poslancov Národnej rady Slovenskej republiky na vydanie zákona o preukazovaní pôvodu majetku . Návrh zákona ste dostali ako tlač 1064. Návrh na jeho pridelenie výborom máte v rozhodnutí č. 1067. Dávam slovo poslancovi Robertovi Ficovi, aby za skupinu poslancov návrh zákona uviedol. Nech sa páči, pán poslanec.
Viskupič, Jozef, poslanec NR SR (2014-11-10):
Čo dodať k vystúpeniu? Tiež si myslím ako kolega Chren, že patrí za zásadné. Dostali sme slovo po zvolaní ako opozícia po šiestich hodinách, po vystúpeniach premiéra a ministrov a za opozíciu v tej dvanástej hodine, čo trvá schôdza, prišiel ten zásadný v tvojej osobe prepojený moment. Titulom biela vrana teraz si pomenoval na tomto trojvrší odbornosť, ľudskosť. A hlavne pre mňa by mohlo byť pokračovanie toho trojvršia, kde si trošička mierne nebol odvážny teraz, keď si tu menoval profesora Hubu alebo Martina Fecka v ministerských funkciách. Čiže, áno, aj ten dvojkríž síce symbolizuje iné, ale môže to byť tá odvaha. To sa v tvojej osobe prepája. A tým pádom hovoriť z vlastnej skúsenosti máš obrovskú výhodu pred všetkými nami, či sú to ľudia z exekutívy alebo z parlamentu, pretože si to zažil na vlastnej koži. Ten príbeh som s tebou preberal aj osobne niekoľkokrát, keď si zbalil svojich päť švestiek a poslal si list. No a tam sa to celé začína. Viem, že si mal strach a podobne. No a ten boj s korupciou tuto presne začať musí. A možnože tie jemné krôčiky, ktoré si spomínal, sa dovalia a nabalia na seba, ako sa hovorí, snehovú guľu alebo spustia domino efekt, alebo sa to zrúti ako domček z karát a dožijeme sa toho, že naozaj budú deti a budúce generácie hrdé na to, že žijú v právnom štáte a v štáte, pre ktorý sa oplatí... (Prerušenie vystúpenia časomerom.)
Grendel, Gábor, podpredseda NR SR (2022-10-05):
Vyhlasujem rozpravu za skončenú. Želá si ešte záverečné slovo pani navrhovateľka? Nie. Pán spravodajca? Áno. Nech sa páči.
Petrák, Ľubomír, poslanec NR SR (2013-12-04):
Ďakujem za slovo, pán predseda. V rozprave vystúpili k predmetnému vládnemu návrhu zákona deviati poslanci, päť poslancov podalo pozmeňujúce a doplňujúce návrhy k návrhu zákona a nik nepodal žiadne, nik nepodal procedurálny návrh. Najskôr pristúpime k hlasovaniu o návrhoch uvedených v spoločnej správe pod bodmi 1 až 21 spoločne s odporúčaním gestorského výboru schváliť.
Suja, Miroslav, poslanec NR SR (2022-12-05):
Ďakujem za slovo. Ja len dve reakcie na vystúpenie predkladateľa. Vyjadrovať sa k Denníku N je podľa mňa úplne zbytočné. To sú takí profesionáli ako kolegovia oproti. A teraz sa rúbe v chránených územiach oveľa viacej, ako sa rúbalo pred tým, keď boli chránené územia pod ministerstvom pôdohospodárstva. Ako sú ministerstvo životného prostredia, tak sa tam rúbe ešte viacej a to mám priamo od ľudí, ktorí na tej ťažbe sa zúčastňujú. Ďakujem.
Laurenčík, Milan, podpredseda NR SR (2021-11-05):
V poriadku.
Hlina, Alojz, poslanec NR SR (2015-05-06):
Ďakujem pekne. A človek má pochopenie, že by sa niečo stalo, ale je toho naraz veľa, pán predseda. Ja som, viete, kebyže niečo trošku, však ja som tiež z mäsa a kostí. Ale je toho veľa. Mimochodom, po tomto zákone ide pán Kaliňák. (Reakcia predsedu parlamentu.) Nie? To ste, aha, pardon, tak to sa teda ja ospravedlňujem. K tomu rokovaciemu poriadku. My sme spravili, ešte za komunistov, puč na poľnohospodárskej škole, kde som študoval. Lebo tam sa predseda triedy volil tak, že sa určil. V treťom ročníku sme zvrhli predsedkyňu a zvolili mňa, teda to bolo jedno z prvých demokratických hlasovaní, a ja som si pozrel, že ako sa má viesť pionierska schôdza, či čo to bolo, SZM schôdza vtedy. A v rámci SZM schôdze podľa toho poriadku bol že kultúrny program. A my sme v ´87., doteraz som na to pyšný, za hlbokého komunizmu sme v rámci kultúrneho programu na SZM schôdzi púšťali Depeche Mode Black Celebration. To bolo fantastické, doteraz ma to nadchýna, že to bol náš vzdor – 16-ročných chlapcov – proti systému a dodržiavali sme rokovací poriadok. Preto to hovorím, pán minister, že som hovoril, že ja si tu raz ten Depeche Mode pustím. Lebo po tom všetkom, čo vy tu stvárate, že zrušíte interpelácie, že ja neviem, čo vás, kde by jedného nenapadlo, tak pripusťte, že za určitých okolností je toto len máličko mimo alebo že to tak môžeme o tom diskutovať, dobre? Ja som, áno, ja som dneska hovoril v tomto mojom vystúpení o procesných záležitostiach, nie o vecných. V dnešných, moje doobedňajšie vystúpenia boli vecne. Dúfam, že sa v tom nebudeme rozporovať. Dneska, aj som to uviedol, že namietam procesnosť. Ďakujem.
Grendel, Gábor, podpredseda NR SR (2023-05-10):
Vyhlasujem rozpravu za skončenú. Pán navrhovateľ si nepraje záverečné slovo. Pán spravodajca.
Droba, Juraj, poslanec NR SR (2011-11-30):
Pán predseda, ďakujem za slovo. Účelom smernice o uskutočňovaní zahraničných pracovných ciest poslancov, pardon, prepáčte, zlá tlač. Ďakujem za slovo, pán predseda. Dajte, prosím, najprv hlasovať o pozmeňujúcich návrhoch 1 a 2 z informácie.
Pčolinský, Peter, podpredseda NR SR (2023-01-26):
S ďalšou faktickou poznámkou pán poslanec Vetrák. Nech sa páči.
P. Paška, predseda NR SR: (2008-09-10):
(Hlasovanie.) 142 prítomných, 122 za, 1 proti, 18 sa zdržalo, 1 nehlasoval. Návrh sme schválili. Pani poslankyňa Laššáková uvedie hlasovanie v prvom čítaní o vládnom návrhu zákona, ktorým sa menia zákony v oblasti trestného práva v súvislosti so zavedením meny euro v Slovenskej republike , je to tlač 715.
Gašpar, Tibor, poslanec NR SR (2024-02-08):
Budeme hlasovať o bode 163 druhého pozmeňujúceho návrhu poslanca Galka.
Pčolinský, Peter, podpredseda NR SR (2023-03-17):
Ďakujem. Vy tam hore počúvajte, lebo o vás sa bavíme.	S ďalšou faktickou pán poslanec Kuriak.
Vašečka, Richard, poslanec NR SR (2016-09-13):
Pán poslanec Želiezka reagoval dve tretiny svojej faktickej na minulotýždňové vystúpenie pána poslanca Grendela. Pán predsedajúci, prosím vás, upozornite svojich poslancov podľa súčasného platného zákona o rokovacom poriadku o absolútnom faux pas, že nazval prezidenta tretím najvyšším ústavným činiteľom, to ani nehovorím, poslanec Národnej rady povie, že prezident je tretí najvyšší ústavný činiteľ. Som v údese (reakcie z pléna). Dobre. Ticho buďte! Ideme ďalej. Vraj mám byť vecný. (Prerušenie vystúpenia predsedajúcim.)
D. Čaplovič, podpredseda vlády SR, poverený riadením ministerstva životného prostredia: (2009-10-23):
Predkladaným vládnym návrhom zákona sa do právneho poriadku Slovenskej republiky transponuje smernica Európskeho parlamentu a Rady zo 14. marca 2007, ktorou sa zriaďuje infraštruktúra pre priestorové informácie v Európskom spoločenstve INSPIRE. Smernica prináša nástroje, ktoré majú zjednodušiť prístup pre občanov, podnikateľské subjekty a orgány štátnej správy a samosprávy k súborom a službám priestorových údajov a ich využitia, pričom priestorový údaj je údaj, ktorý má priamy alebo logicky aj nepriamy vzťah k určitej lokalite alebo geografickej oblasti. Realizácia zákona bude mať pozitívny dopad na životné prostredie, na obyvateľov, podnikateľskú sféru a iné právnické osoby a taktiež bude mať dopad na verejné financie a na zamestnanosť, s čím sa ráta aj v rozpočte ministerstva životného prostredia. Návrh zákona bol schválený uznesením vlády Slovenskej republiky č. 620 zo dňa 9. septembra tohto roku. Vládny návrh zákona je v súlade s Ústavou Slovenskej republiky, zákonmi Slovenskej republiky aj medzinárodnými zmluvami a inými medzinárodnými dokumentmi, ktorými je Slovenská republika viazaná. Vážené pani poslankyne, vážení páni poslanci, uchádzam sa o vašu podporu schválenia v prvom čítaní tohto návrhu zákona. Ďakujem vám veľmi pekne.
Milanová, Natália, dočasne poverená ministerka kultúry SR (2023-05-09):
Ďakujem, pán predsedajúci. Vážené panie poslankyne, páni poslanci, ja by som vás chcela veľmi pekne poprosiť, pre mňa je financovanie RTVS veľmi dôležité z pozície poverenej ministerky kultúry, ale myslím si, že by malo byť rovnako dôležité pre každého jedného človeka, ktorý sedí v tejto sále, preto by som vás takto na záver chcela veľmi pekne poprosiť, aby ste pri hlasovaní konali zodpovedne a rozumne. Ďakujem veľmi pekne.
Dostál, Ondrej, poslanec NR SR (2018-06-21):
Pani poslankyňa Grausová, máte to trochu popletené. To je naopak prejav konzistentnosti predkladateľov. Sovietski okupanti sem v roku 1968 prišli, aby tu udržiavali režim, ktorý bol založený na neslobode, na potláčaní základných práv a slobôd, režim, ktorý bol nedemokratický, ktorý bol diktatúrou. Členstvo v Severoatlantickej aliancii je práve naopak zárukou našej slobody a bezpečnosti. V NATO sme dobrovoľne, pobaltské krajiny a Poľsko súhlasia s tým, aby na ich území boli vojská alebo vojaci ich spojencov, pretože to vnímajú ako garanciu alebo podporu pre svoju slobodu a nezávislosť. My sme sem nikto sovietskych okupantov okrem Biľaka a možno pár ďalších komunistov, ktorí sa k tomu hanbili priznať, prizvať nevolali, čiže je to práve naopak. Odmietať sovietsku okupáciu z roku 1968 a byť za členstvo v Severoatlantickej aliancii dnes a za plnenie si našich záväzkov voči našim spojencom je úplne konzistentný, prirodzený a správny postoj.
Kučerová, Viera, poslankyňa NR SR (2015-09-25):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, výboru pre hospodárske záležitosti. Ďalej že za gestorský výbor určuje ústavnoprávny výbor s tým, aby výbory prerokovali návrh zákona do 9. novembra 2015 a gestorský výbor do 10. novembra 2015. Prosím, dajte hlasovať.
Danko, Andrej, predseda NR SR (2017-10-12):
Bez reakcie pána poslanca na faktické. Pani poslankyňa Grausová.
Kočiš, Eduard, poslanec NR SR (2021-12-08):
Veľmi pekne ďakujem za slovo, pán predsedajúci. Pán minister, vaša reč mala byť v podstate len reakciou na predrečníka pána poslanca Richtera. Ale tak ako bolo povedané, viac ako 90 % vášho prejavu ste sa venoval úplne iným veciam, na ktoré by ste mal reagovať. Rozprával ste, že celoplošné testovanie stálo 40 mil. eur. V poriadku, ja sa o číslach s vami hádať nebudem, pretože vy ste financmajster. A stále ste tvrdili iba to, že tá krivka v nemocniciach sa nám zastavila po tom vašom, po tom vašom úžasnom nápade, po tej vašej svetovej zbrani, proti tomu Slovenskému národnému povstaniu, za ktoré vy ste takto vystupoval na nejakej krivke, na nejakých 1 500 infikovaných, resp. hospitalizovaných pacientov. Lenže, pán minister, toto sa zastavilo na základe toho, že ten vírus prirodzene oslaboval, nie preto, že vy ste vymyslel nejakú sprostosť, o ktorej ste do dnešného dňa presvedčený, že to bola atómová zbraň voči všetkému a voči každému. Ďalej ste rozprával, že títo ľudia, no, mali nejaký diskomfort, museli trošku stáť hodinku-dve v nejakých radoch. Pán minister, kde žijete? Veď ľudia v tých radoch stále päť-šesť-sedem hodín. Veď toho boli plné televízne správy, toho boli všetky noviny, ako tí ľudia v týchto radoch stáli. Ako boli nespokojní, ako ste tento chaos absolútne nezvládali. To bolo viac-menej taká reakcia na to, čo ste chcel povedať v rámci reakcie na pána Richtera. Ale to, čo sme si vypočuli potom, ako vy nedopustíte, aby sa populisti, fašisti, blázni, psychopati a zlodeji dostali k moci niektorí opäť a niektorí po prvýkrát, opäť tu skĺzate do hrubých invektív, hrubých urážok. A to, že vy si dovolíte ako štátnik opäť v pléne Národnej rady Slovenskej republiky nazvať niekoho skorumpovaným cynickým bastardom, nech je to ktokoľvek, je to pod úroveň, je to chrapúnstvo, je to úplne zlo, čo z vás srší.
J. Budaj, poslanec: (2002-08-19):
J. Migaš, predseda NR SR: Čiže dávam hlasovať o vašom návrhu, aby sme v Národnej rade hlasovali o odvolaní riaditeľa Slovenskej televízie. Prezentujme sa a hlasujme. Hlasujeme. Hlasujeme o návrhu pána poslanca Budaja, aby Národná rada hlasovala o odvolaní riaditeľa Slovenskej televízie. Hlasujeme. (Hlasovanie.) Prítomných je 124 poslancov, za 102, proti 2, zdržalo sa 16, nehlasovali 4. Konštatujem, že tento návrh sme schválili. Čiže potom ja oznámim procedúru, lebo tento bod sme zaradili, aby sme potom o ňom hlasovali. Materiál potom budete mať budete mať v laviciach, aj návrh, aby bolo verejné hlasovanie. Panie poslankyne, páni poslanci, posledný návrh predniesol pán poslanec Jarjabek, aby sme z tejto schôdze vysielali priamy prenos. Čiže najprv hlasujeme o tomto, aby bol priamy prenos z tejto schôdze. Hlasujeme. Hlasujeme o priamom prenose zo 63. schôdze Národnej rady. (Hlasovanie.) Prítomných je 123 poslancov, za 54, proti 12, zdržalo sa 43, nehlasovali 14. Tento návrh sme neschválili. Teraz dám hlasovať o návrhu pána poslanca Jarjabka, aby bol vysielaný záznam z rokovania 63. schôdze Národnej rady. Hlasujeme o tomto návrhu. (Hlasovanie.) Prítomných je 113 poslancov, za 53, proti 11, zdržalo sa 40, nehlasovali 9. Ani tento návrh sme neschválili. Panie poslankyne, páni poslanci, budeme hlasovať o programe ako o celku. Prezentujme sa a hlasujeme. Hlasujeme o zákone ako o celku so schválenými zmenami a doplnkami. Hlasujeme. (Hlasovanie.) Prítomných je 123 poslancov, za 93, proti 1, zdržalo sa 27, nehlasovali 2. Konštatujem, že program 63. schôdze Národnej rady Slovenskej republiky sme schválili. Tak ako som na úvod schôdze uviedol, teraz dávam hlasovať o návrhu, aby sme rokovali aj po 19. hodine, až do ukončenia programu schôdze. Panie poslankyne, páni poslanci, je všeobecná zhoda alebo je potrebné dať hlasovať? Prezentujme sa a hlasujeme. Hlasujeme o tom, aby sme rokovali aj po 19. hodine, kým neprerokujeme všetky body, ktoré sme pred chvíľou schválili, panie poslankyne a páni poslanci. (Hlasovanie.) Prítomných je 119 poslancov, za 89, proti 8, zdržalo sa 19, nehlasovali 3. Konštatujem, že tento návrh sme schválili. Panie poslankyne, páni poslanci, pristúpime k rokovaniu o zákonoch, ktoré pán prezident vrátil Národnej rade na opätovné prerokovanie. Pristúpime k druhému a tretiemu čítaniu o zákone z 19. júna 2002 o platobnom styku a o zmene a doplnení niektorých zákonov, vrátenom prezidentom Slovenskej republiky na opätovné prerokovanie Národnou radou Slovenskej republiky. Materiál ste dostali ako tlač 1640. Jeho súčasťou je rozhodnutie prezidenta Slovenskej republiky z 11. júla 2002 o vrátení zákona ako aj schválený zákon z 19. júna 2002. Zákon bol rozhodnutím z 15. júla 2002 č. 1836 pridelený na prerokovanie príslušným výborom Národnej rady Slovenskej republiky. Dávam slovo poverenému členovi výboru pre financie, rozpočet a menu poslancovi Ferdinandovi Petrákovi a prosím ho, aby informoval o výsledku prerokovania vráteného zákona vo výboroch. Pán poslanec Petrák, bod číslo 1, nech sa páči. Pán poslanec Fico, procedurálny návrh? Zapnite mikrofón poslancovi Ficovi.
B. Bugár, podpredseda NR SR: (2004-06-30):
Takže najprv pán poslanec Madej, potom pani poslankyňa Tkáčová a potom ústni. Nech sa páči.
Bagačka, Michal, poslanec NR SR (2014-12-12):
Ďakujem za slovo. Pán kolega Zajac, spomínali ste teda, prečo ste nezrušili zmluvu. Tak či tak musím sa vrátiť k tomu, aj keď zdôrazňujete, že tá vláda predchádzajúca bola len 15 mesiacov, 18 mesiacov. Ale pokiaľ je pre vás dôležité a bytostné, že teraz odvolávate ohľadne tohto ministra, tak potom, keď je to také dôležité, tak ste mohli tú sumu zmeniť, dohodnúť sa na nižšej cene alebo podobne. Aj tak, tak či tak mi nezostáva nič druhé, len zdôrazniť 7,62, 6,72 za vašej vlády, 6,15 teraz. Ďakujem.
Dostál, Ondrej, poslanec NR SR (2019-04-03):
Pán poslanec Mihál, áno, tak dá sa súhlasiť, že nech len tak ďalej pokračujú, lebo tým ukazujú svoju skutočnú tvár, ale myslím si, že Dankova daň z jedla je tak výrečná, že aj keby už nepokračovali, tak už je to všetko všetkým jasné. To, čo nie je jasné, je tá forma, ktorou to robia, lebo teraz tu rokujeme o skrátenom legislatívnom konaní. Ak by uznali, že áno, predložili sme, presadili sme zlý návrh zákona, presadili sme Dankovu daň z potravín, ktorá zvýšila ceny, je to v rozpore s právom Európskej únie, naša chyba, pomýlili sme sa, ideme to zmeniť, ale oni sa tvária, že je to v poriadku, že iba Európska únia má nejaké divné pochybnosti. A to, že má, má pochybnosti, tak pozastavila, a keď pozastavila, no tak by boli v neistote, chudáci, chudáci, producenti potravín, lebo nevedia, či dostanú tie dotácie, ktoré im sľubovali, alebo nedostanú a bola by ohrozená potravinová bezpečnosť. No nevystúpil tu nikto z koaličných poslancov, ani pani ministerka nespravila nič iné ako, že prečítala to, čo máme písomne v tom návrhu na skrátené legislatívne konanie. Nie je tam vysvetlené, aké sú dôvody na skracovanie legislatívneho konania. A ja teda dúfam, že aspoň v záverečnom slove pani ministerka vysvetlí, že ktorý z tých dôvodov a ako je ohrozená bezpečnosť alebo ľudské práva alebo ako hrozia značné hospodárske škody štátu, lebo, lebo dosial to vysvetlené nebolo. A keď má vláda takýto pocit a takúto obavu, tak bolo by aj korektné vysvetliť, prečo nenavrhla skrátené legislatívne konanie o návrhu poslancov Mihála a Poliačika, ktorý je identický s tým návrhom, ktorý neskôr predložil Andrej Danko.
Pročko, Jozef, poslanec NR SR (2024-01-08):
Ďakujem. Milý kolega Vančo, vy ste hovorili o tom, že veľmi veľa obvinených je aj z politických kruhov. A oni, hlavne Fico presviedča svojich voličov, že treba zabudnúť na minulosť, treba sa pozerať do budúcnosti, lebo minulosť, veď to už bolo. Ale toto tu už bolo. Fico trošku troškoval na úrade vlády už pred rokmi. Fico tam dotrepal osobu, ktorá nemala žiadnu previerku, ktorá chodila s ním na stretnutia, ktoré s oficiálnou službou štátu nemali nič spoločné. Bola to osoba, ktorú riadil Vadala, mafián. Fico nám už mafiu do vlády priniesol pred rokmi. A čo sa spytujeme, že či je to možné teraz? No pri Ficovi je možné, pretože to je človek, ktorý rozpráva o sociálnom štáte, o pomoci, ale na druhej strane ľuďom vyťahuje z peňaženky peniaze a dáva ich svojim, kradne a dáva ich svojim nochsledom. A týchto noschledov, ktorí sa začali konečne vyšetrovať, tak teraz musí zachrániť. To je také choré, keď táto zločinecká skupina, ktorí sú zorganizovaní, je to koalícia organizovaného zločinu, sa ide takto chrániť. Im je jedno, že potraviny nebudú lacnejšie, že energie budú stúpať. Im je to jedno, oni si idú chrániť vlastné zadky. A potom človek normálne uvažujúci sa spýta, v takejto krajine ja mám žiť, kde sa oplatí kradnúť, kde ukradne 20 mil. niekto a dostane za to podmienku? A pozrite sa, kde sú! Sú tu traja, ktorí dostali príkaz tu sedieť a ostatní... (Prerušenie vystúpenia časomerom.)
P. Džurina, poslanec: (2007-05-10):
V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručením návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa Legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 10. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v Legislatívnych pravidlách. Zo znenia vládneho návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o súlade návrhu zákona s Ústavou Slovenskej republiky, o súvislostiach s inými zákonmi a medzinárodnými zmluvami, o zhodnotení súčasného stavu, o dôvode potreby novej právnej úpravy, o hospodárskom a finančnom dopade a vplyve na štátny rozpočet. Osobitná časť dôvodovej správy obsahuje odôvodnenie jednotlivých ustanovení. Problematika vládneho návrhu zákona je upravená v práve Európskych spoločenstiev i v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 18. apríla 2007 č. 258 a podľa § 71 rokovacieho poriadku Národnej rady Slovenskej republiky navrhujem, aby vládny návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet a menu, Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby určené výbory predmetný vládny návrh zákona prerokovali do 18. júna 2007 a gestorský výbor do 19. júna 2007. Pán predsedajúci, skončil som, otvorte, prosím, rozpravu.
Danko, Andrej, predseda NR SR (2018-09-18):
Ďakujem. Prerušujem rokovanie o tomtom bode programu. Vyhlasujem prestávku do 17.05 hod. Súčasne si dovolím oznámiť zvolanie poslaneckého grémia zajtra na 10.30 hod., kde by sme prejednali otázky priebehu schôdze Národnej rady aj významného výročia, ktoré spadá na zajtrajší deň. Ďakujem, 17.05 hod. začíname hlasovanie. (Prestávka.) (Po prestávke.)
Sloboda, Vladimír, poslanec NR SR (2018-06-20):
Vážená pani poslankyňa, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o podmienkach výkonu volebného práva (tlač 1030). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa, ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 7. septembra 2018 a v gestorskom výbore do 10. septembra 2018. Pán predsedajúci, otvorte, prosím, všeobecnú rozpravu.
M. Sabolová, poslankyňa: (2007-09-04):
A pýtali ste sa na to štandardné prostredie. Možno nie je, ale na nás všetkých záleží a myslím si, že sa vnáša toto neštandardné prostredie aj tým, ako vystupuje predseda vlády, ako útočí a útokom ide, nie aby vysvetľoval veci, aby argumentoval, ale útočí, pretože sa bojí pravdy, pretože sa bojí, že robí klientelistickú politiku – a toto je problém. Takisto ako pani ministerka, ako som vo svojom prvom vystúpení povedala, že ak by sa nebála a ak je v pravde, mohla tým médiám po rokovaní vlády hovoriť. A nemala by problém, bola by obhájila možno seba a možno by nebola spustila celú túto kauzu odvolávania.
Kollár, Boris, predseda NR SR (2021-06-22):
Reagovať bude na faktické poznámky pán poslanec Kuffa. Nech sa páči, máte slovo.
Dostál, Ondrej, poslanec NR SR (2024-02-15):
(Povedané súbežne s predsedajúcim.) Nie s troma minútami, prídem ešte mám, ešte mám osem minút.
P. Hrušovský, predseda NR SR: (2003-12-12):
(Potlesk.) Pán poslanec Mečiar priniesol nový duch hlasovania. (Smiech v sále.) (Hlasovanie.) 145 prítomných, 142 za návrh, 2 sa zdržali, 1 nehlasoval. Návrh sme schválili.
Hrušovský, Pavol, podpredseda NR SR (2010-09-07):
Hlasujeme, páni poslanci, o návrhu tak, ako ho predniesol pán spoločný spravodajca. Hlasujte, pán poslanec, a nediskutujte s hlasovacím zariadením. (Smiech.) (Hlasovanie.) 108 prítomných, 74 za návrh, 24 proti, 4 sa zdržali, 6 nehlasovalo. Návrh sme schválili. Nech sa páči, pán poslanec, ďalší návrh.
P. Hrušovský, predseda NR SR: (2004-01-20):
(Hlasovanie.) 144 prítomných, 96 za návrh, 29 proti, 19 sa zdržalo. Konštatujem, že Národná rada Slovenskej republiky návrh predloženého uznesenia schválila . Teraz poprosím pána poslanca Mikloška, aby uviedol návrh uznesenia k návrhu na uzavretie Zmluvy medzi Slovenskou republikou a Svätou stolicou o katolíckej výchove a vzdelávaní, ktorý prerokúvame ako tlač 542. Nech sa páči, pán poslanec Mikloško. Prosím? Áno. Chcem upozorniť prítomných pánov poslancov, že v zmysle príslušných ustanovení Ústavy Slovenskej republiky je potrebný na schválenie uvedenej zmluvy nadpolovičný súhlas všetkých poslancov Národnej rady. Nech sa páči, pán poslanec Mikloško.
P. Hrušovský, podpredseda NR SR: (2001-12-13):
(Hlasovanie.) Prítomných je 89 poslancov, za 86, zdržali sa 2, nehlasoval 1. Návrhy sme schválili. Ďalší návrh. M. Suchár, poslanec: Ďakujem. Samostatne budeme hlasovať o bode č. 4 spoločnej správy s odporúčaním gestorského výboru tento bod neschváliť.
Vaľová, Jana, poslankyňa NR SR (2015-07-01):
Ďakujem veľmi pekne. Pán kolega Hlina, aspoň jedno ma teší z toho, čo ste povedali, že budete čiastočne konštruktívny. Podľa mňa ste mali byť väčšinovo konštruktívny, keď rozprávate o zákone. A vy ste boli väčšinou subjektívny a rozprávali ste svoje subjektívne názory. Ja zase na rozdiel od vás podporujem, že hudby má byť slovenskej v rádiu 25 %, nie 10 %, pretože nám vznikajú nové kapely, nové piesne, ktoré naozaj si občania nemôžu vypočuť (A nemôžu si ich tým pádom ani spievať, ani obľúbiť.), ktoré sú súčasť slovenskej kultúry. A ja práve tento zákon kvitujem. A vrátim sa k tým vašim subjektívnym názorom. Pán poslanec, vy ste povedali, že my sme kalkul, my sme len stroje na preferencie a podobne. Ja sa vás pýtam, pán poslanec, vy nie ste kalkul? Prečo ste prestúpili do KDH? Je to preto, že ste mali také vysoké preferencie, preto, že chcete sedieť v tejto lavici? A toto je čo? Toto nie je kalkul? A ďalšia vec. Rozprávate, že deti o desiatej večer nespia. No tak si doma urobte poriadok, lebo moje deti keď boli malé, chodili spať o ôsmej večer. A rodičia sú na to, aby deti vychovávali. A 27 kanálov ja mám v televízii a ja si to môžem prepnúť na hociktorý z nich, ja nepotrebujem pozerať reklamu, ak ju nechcem pozerať o alkohole. Ak to pozerať chcem, keď mám nejaké oslavy, tak si to prepnem z iného a si pozriem, aká je reklama. Prečo také veci rozprávate? Veď predsa aj rodina existuje. Ja viem, že sa usmievate, pán kolega. A ďalšia vec, garáže parlamentu. Ja sa vás pýtam: Ste si tým istý, že sa zbúrali nejaké pamiatky, máte o tom dôkazy? Pozrite sa, ako sa stavalo v Ríme? Tam sa stavia metro, sa tie pamiatky presklili. Možnože keby sa tie pamiatky neodkryli, tak nemali by ste tu o čom ani rozprávať. Takže ja nie som za ničenie pamiatok, ale som za to, že už keď sa tam tie pamiatky odkryli, tak nech teda sú aj tak, aby boli prístupné ľuďom. Ja viem, že sa môžete len usmievať. Takže naozaj chcem vás poprosiť. Buďte nabudúce aj konštruktívny, doneste nejaké dôkazy a nerozprávajte tu, ako sa rozprávalo naozaj v tých reklamách, kde kedysi nám sľubovali aj švajčiarske dôchodky a všetko možné, pričom vy nám dneska rozprávate takisto veci bez podkladov. A mne to pripadá ako reklama. A mala by ísť po 22.00 hodine. Ďakujem.
Zmajkovičová, Renáta, podpredsedníčka NR SR (2012-12-14):
Nech sa páči, pán poslanec Přidal, máte slovo.
Vlčan, Samuel, minister pôdohospodárstva a rozvoja vidieka SR (2022-05-25):
Ďakujem, pán predsedajúci. Vážené panie poslankyne, vážení páni poslanci, chcem povedať hlavne, že som sklamaný z nízkej účasti poslancov na rozprave k takému dôležitému zákonu o potravinách. Jedným dychom ale chcem povedať, že ma veľmi teší kvalita tej rozpravy. Chcem povedať, že prijatím tejto novely spolu s pozmeňujúcimi návrhmi naozaj skvalitníme potravinovú legislatívu na Slovensku. A chcem týmto oznámiť, že na ministerstve pripravujeme výzvu na podporu charitatívnych organizácií, aby si dovybavili infraštruktúru, aby mohli prijímať a sociálne slabším obyvateľom prerozdeľovať väčší objem potravín po DMT. A dovolím si upozorniť aj na jednu podstatnú zmenu v tejto novele, že my touto legislatívnou zmenou umožníme, aby z potravín po dobe minimálnej trvanlivosti charitatívne organizácie, podčiarkujem, výlučne charitatívne organizácie mohli pripravovať pokrmy. Ďakujem za pozornosť a poprosím o podporu.
Paška, Pavol, predseda NR SR (2012-07-31):
Hlasujeme. (Hlasovanie.) 141 prítomných 54 za, 79 proti, 8 sa zdržalo. Tento návrh sme tiež neschválili.
Paška, Pavol, predseda NR SR (2013-06-26):
(Hlasovanie.) 143 prítomných, nikto nebol za, 79 proti, 63 sa zdržalo, 1 nehlasoval. Bod 134 sme neschválili.